b'\n_START_ARTICLE_\nR-410A\n_START_PARAGRAPH_\nR-410A, ki se prodaja pod blagovno znamko imen Puron, EcoFluor R410, Genetron R410A in AZ-20, je zeotropna zmes (vendar \xc5\xbee skoraj azeotropna zmes) difluorometana (CH\xe2\x82\x82F\xe2\x82\x82, imenovanega R-32) in pentafluoroetana (CHF\xe2\x82\x82CF\xe2\x82\x83, imenovanega R-125), ki se uporablja kot hladilno sredstvo v klimatskih napravah.\n_START_SECTION_\nU\xc4\x8dinki na okolje\n_START_PARAGRAPH_\nZa razliko od mnogih alkil halidnih sredstev, ne prispeva k zmanj\xc5\xa1evanju ozonskega pla\xc5\xa1\xc4\x8da in je zato vse bolj pogosto uporabljen kot hladilno sredstvo. Hladilna sredstva kot so R-22 so bila postopoma odpravljena, saj za razliko od R-410 tanj\xc5\xa1ajo ozonski pla\xc5\xa1\xc4\x8d. Ima pa vseeno visok potencial globalnega segrevanja (1725-kratni u\xc4\x8dinek ogljikovega dioksida), podobno kot R-22.\n_START_SECTION_\nZgodovina\n_START_PARAGRAPH_\nR-410A je izumil in patentiral Allied Signal (sedaj Honeywell) leta 1991. Tudi drugi proizvajalci po svetu, so imeli licenco za proizvodnjo in prodajo R-410A, Honeywell pa je vseeno ostal in je \xc5\xa1e vedno vodilni na podro\xc4\x8dju zmogljivosti in prodaje. R-410A je bil uspe\xc5\xa1no tr\xc5\xbeen v segmentu klimatskih naprav skupaj s prizadevanjem podjetij Carrier Corporation, Emerson Climate Technologies, Inc, Copeland Scroll Compressors (podru\xc5\xbenica podjetja Emerson Electric Company) in Allied Signal. Carrier Corporation je bilo prvo podjetje, ki je predlagalo uvedbo R-410A v stanovanjske enote klimatskih naprav na trgu leta 1996 in sicer pod blagovno znamko Puron.\n_START_SECTION_\nRazpolo\xc5\xbeljivost\n_START_PARAGRAPH_\nR-410A je nadomestil R-22 kot prednostno hladilno sredstvo za uporabo v stanovanjskih in poslovnih klimatskih napravah na Japonskem, v evropi in Zdru\xc5\xbeenih Dr\xc5\xbeavah Amerike._NEWLINE_Za R-410A se uporabljajo posebej narejeni deli, saj R-410A deluje pod ve\xc4\x8djim tlakom , kot druga hladilna sredstva. Zato sistemi R-410A zahtevajo da se pri servisiranju uporabljajo druga\xc4\x8dna orodja, oprema, varnostni standardi in tehnika. Ker se proizvajalci zavedajo teh sprememb, zahtevajo certifikat o profesionalni namestitvi naprave R-410A. V ta namen je bilo ustvarjeno podjetje AC&R Safety Coalition, za pomo\xc4\x8d pri usposabljanju profesionalnih delavcev o sistemih R-410A.\n_START_SECTION_\nPostopna ukinitev R-22\n_START_PARAGRAPH_\nV skladu s pogoji in dogovori dose\xc5\xbeenimi o Montrealskem protokolu (Monteralski protokol o snoveh, ki tanj\xc5\xa1ajo ozonski pla\xc5\xa1\xc4\x8d), je agencija Zdru\xc5\xbeenih Dr\xc5\xbeav za Za\xc5\xa1\xc4\x8dito in okolje dobila pooblastila, da je R-22 skupaj z drugimi klorofluoroogljikovodi (HCFC) postopno ukinila v Zdru\xc5\xbeenih Dr\xc5\xbeavah Amerike - in da v EU in ZDA devi\xc5\xa1ki R-22 ne sme biti uporabljen za izdelavo novih klimatskih naprav ali podobnih enot od prvega januarja 2010. V ostalih dr\xc5\xbeavah in delih po svetu se posopna ukinitev spreminja od dr\xc5\xbeave do dr\xc5\xbeave. Danes vsi novi proizvodi okenskih enot klimatskih naprav v Zdr\xc5\xbeenih Dr\xc5\xbeavah ponujajo R-410A. Kot alternativo za okensko-vgrajene klima sisteme je uporabljen split sistem, kjer se prav tako kot hladilno sredstvo uporablja R-410A in se lahko namesti tako da je zunanjoa enota na zunanji steni, notranja na notranji steni, povezani pa sta skozi 3-pal\xc4\x8dno luknjo skozi steno.'